Pasvalio rajono savivaldybės administracijos Daujėnų seniūnijos seniūno

2017 m. gegužės 17 d. įsakymo Nr. V1-5

7 priedas

**DAUJĖNŲ SENIŪNIJOS NEKVALIFIKUOTO ATSITIKTINIŲ DARBŲ DARBININKO**

**(9622 01) PAREIGYBĖS APRAŠYMAS**

# I. skyrius

**PAREIGYBĖ**

1. Daujėnų seniūnijos (toliau – Seniūnijos) nekvalifikuotas atsitiktinių darbų darbininkas (toliau – darbuotojas) pagal pareigybių grupę yra darbuotojas.

2. Pareigybės lygis – D.

**II. SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

3. Darbuotojas, einantis šias pareigas, privalo atitikti šiuos specialius reikalavimus:

3.1. išmanyti atliekamų darbų būdus ir jam priskirto inventoriaus, įrankių ir mechanizmų technines charakteristikas, gamybinės ir sanitarijos higienos pagrindus;

3.2. žinoti kapinių tvarkymo taisykles.

**III. SKYRIUS**

**ŠIAS PAREIGAS EINANČIO DARBUOTOJO FUNKCIJOS**

4. Šias pareigas einantis darbuotojas vykdo šias funkcijas:

4.1. neatidėliotinai ir tiksliai vykdo darbo organizavimo inžinieriaus nurodymus;

4.2. tvarko Seniūnijai priklausančių pastatų patalpas ir aplinką, prižiūri gėles;

4.3. užtikrina tvarką visose, Seniūnijos teritorijoje esančiose, kapinėse;

4.4. kontroliuoja, kad kapinėse būtų laikomasi kapinių tvarkymo taisyklių;

4.5. matuoja kapo sklypus ir sukala kuoliukus, parodo mirusiojo artimiesiems, kur leidžiama laidoti;

4.6. kontroliuoja, kad kapų lankytojai šiukšles piltų tik tam skirtose vietose;

4.7. prižiūri, kad kapinėse esantys statiniai nebūtų niokojami, niekinami, o nauji statomi atitiktų kapinių tvarkymo taisyklių reikalavimus;

4.8. sugrėbia ir išneša iš teritorijos nukritusius medžių lapus, organizuoja jų ir šiukšlių išvežimą;

4.9. užtikrina kapinių skelbimų lentose būtinos informacijos buvimą ir atlieka minėtų lentų smulkų remontą;

4.10. visus darbus atlieka tik naudodamas tvarkingus spec. drabužius ir asmenines apsaugos priemones;

4.11. imasi priemonių ir pagal galimybes bei kompetenciją šalina priežastis, galinčias sukelti traumas bei avarijas prižiūrimoje teritorijoje, apie tai praneša darbų organizavimo inžinieriui;

4.12. dirba žoliapjove ir benzininiu pjūklu;

4.13. prieš pradėdamas darbą žoliapjove ir benzininiu pjūklu patikrina apsaugas, sutepa tepimo taškus, paruošia darbui;

4.14. taupiai naudoja darbo įrankius; nedirba su nepatikrintais, netvarkingais darbo įrankiais;

4.15. baigęs darbą, sutvarko darbo vietą, įrankius, juos nuvalo ir pristato į nustatytą saugojimo vietą;

4.16. rūpinasi, kad jo prižiūrimoje teritorijoje būtų šiukšlių ir smėlio dėžės;

4.17. darbo metu dėvi spec. aprangą ir asmenines apsaugos priemones;

4.18. vykdo kitus darbo organizavimo inžinieriaus ar Seniūnijos seniūno pavedimus.

**V. SKYRIUS**

**DARBUOTOJO ATSAKOMYBĖ IR ATSKAITOMYBĖ**

5. Darbuotojas yra tiesiogiai pavaldus ir atskaitingas Seniūnijos seniūnui.

6. Už pavestų uždavinių ir funkcijų netinkamą vykdymą darbuotojas atsako Lietuvos Respublikos įstatymų ir kitų teisės aktų nustatyta tvarka.

7. Darbuotojas atlyginina savo darbo pareigų pažeidimu dėl jo kaltės darbdaviui padarytą turtinę ir neturtinę žalą Darbo kodekso nustatyta tvarka.

Susipažinau, sutinku ir vykdysiu:

Darbuotojas:

 (parašas)

 (vardas, pavardė)

 (data)